
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT

asupra Proiectului de Lege pentru completarea 
Ordonanţei Guvernului nr. 39/2005 privind cinematografia

Proiectul de Lege pentru completarea Ordonanţei Guvernului nr. 39/2005 privind cinematografia a fost transmis Comisiei pentru cultură, arte, mijloace de informare în masă, cu adresa nr. PL- X  17 din  data de 1 februarie 2011 şi înregistrat la Comisie cu nr.30/9/02.02.2011.
Comisia pentru cultură, arte, mijloace de informare în masă a fost sesizată în fond cu acest proiect de lege, spre avizare fiind transmis Comisiei pentru buget finanţe şi bănci şi Comisiei juridice, de disciplină şi imunităţi, care au transmis avize negative. La redactarea raportului, Comisia a ţinut cont de avizul favorabil nr. 698/04.06.2010, emis de Consiliul Legislativ, precum şi de Punctul de vedere al Guvernului, transmis cu adresa nr.2052 din 09.08.2010, prin care nu susţine adoptarea  proiectului de lege.
Potrivit prevederilor art. 73 din Constituţia României, republicată, iniţiativa legislativă face parte din categoria legilor ordinare.
Proiectul de lege a fost adoptat de Senat, în calitate de primă Cameră sesizată, în condiţiile articolului 75 alineatul (2) teza a III din Constituţia României.
Obiectul reglementării îl constituie completarea alin. (1) al articolului 13 din Ordonanţa Guvernului nr. 39/2005 privind cinematografia, aprobată cu modificări şi completări prin Legea nr. 328/2006, cu modificările şi completările ulterioare, în sensul finanţării Fondului Cinematografic cu o cotă de contribuţie de 4% din încasările operatorilor economici care organizează jocuri de noroc. 
Proiectul de lege a fost dezbătut în şedinţa Comisiei din data de 23 februarie 2011. La lucrările Comisiei au fost prezenţi un număr de 12 deputaţi din totalul de 18 membri ai Comisiei.

În conformitate cu prevederile art. 54 din Regulamentul Camerei Deputaţilor, republicat, din partea Ministerului Culturii şi Patrimoniului Naţional, a participat la lucrările Comisiei domnul secretar de stat Vasile Timiş. 
Raportul Comisiei a fost adoptat cu unanimitatea voturilor celor prezenţi în sală în momentul votului. 
Potrivit prevederilor art. 75 din Constituţia României, republicată, precum şi ale art. 92 din Regulamentul Camerei Deputaţilor, republicat, proiectul de lege este de  competenţa decizională a Camerei Deputaţilor.


În urma dezbaterii, Comisia pentru cultură, arte, mijloace de informare în masă propune plenului adoptarea Proiectului de Lege pentru completarea Ordonanţei Guvernului nr. 39/2005 privind cinematografia, cu amendamentele de tehnică legislativă propuse de Consiliul legislativ.

       PREŞEDINTE,



   SECRETAR,


    Raluca TURCAN


     Florin Costin PÂSLARU 

            Şef birou,                                                                          Consilier parlamentar,

            Cristina DAN                                                                            Dan KALBER
         Amendamente admise 

                    Proiectul de lege pentru completarea Ordonanţei Guvernului nr. 39/2005 privind cinematografia (Pl-x 17/2011) 

	Nr. Crt.
	Text lege 328/2006
	Text Plx-17/2010
	Text propus de Comisie

(autorul amendamentului)
	Motivarea

amendamentelor propuse

	1.
	
	Titlul legii:

Lege pentru completarea Ordonanţei Guvernului nr. 39/2005 privind cinematografia
	Titlul legii se modifică:

„Lege pentru completarea art. 13 din Ordonanţa Guvernului nr. 39/2005 privind cinematografia”
	Pentru satisfacerea normelor de tehnică legislativă.

	2.
	
	
	Articol unic -  La  articolul 13 alineatul (1) din Ordonanţa Guvernului nr. 39/2002 privind cinematografia, publicată în Monitorul Oficial  al României, Partea I, nr. 704 din 4 august 2005, aprobată cu modificări şi completări prin Legea nr.328/2006, cu modificările şi completările ulterioare, după litere e) se introduce o nouă literă e1) cu următorul cuprins:
„e1) colectarea unei contribuţii de 4% din profitul anual realizat de operatorii economici care organizează jocuri de noroc; plata se va face până la 31 mai a anului în curs pentru anul precedent;”
( Amendament propus  de Comisie)
	Pentru o redactare conformă cu normele de tehnică legislativă.

	3.
	
	Art. I.- Ordonanţa Guvernului nr. 39/2005 privind cinematografia, publicată în Monitorul Oficial al României, Partea I, nr. 704 din 4 august 2005, aprobată cu modificări şi completări prin Legea nr. 328/2006, cu modificările şi completările ulterioare, se completează după cum urmează:

- La alineatul (1) al articolul 13, după litera e) se introduce o nouă literă, lit. e1),  cu următorul cuprins:

„e1) colectarea unei contribuţii de 4% din profitul anual realizat de operatorii economici care organizează jocuri de noroc; plata se va face până la 31 mai a anului în curs pentru anul precedent;”


	Se elimină

( Amendament propus  de Comisie)
	Conţinutul materiei se regăseşte într-o redactare mai corectă la  punctul 2 al raportului.


           La finalul dezbaterilor membrii Comisei au hotărât cu unanimitate de voturi să propună plenului adoptarea proiectului de lege cu amendamentele de mai sus.

   PREŞEDINTE,
                                                                                SECRETAR,
           Raluca TURCAN
                                                                  Florin - Costin PÂSLARU
   Şef birou,                                                                                                                                   Consilier,

  Cristina Dan                                                                                                                                Dan Kalber

